Acanthaphodius

se systematisk inndeling

Aphodius (Acanthaphodius) er en underslekt eller slekt av biller som hører til familien skarabider (Scarabaeidae) i gruppen skarabider (Scarabaeoidea). Gruppen omfatter bare én kjent art.

Utseende 
En liten (3-4 millimeter), avlang, litt matt, brunsvart gjødselbille, dekkvingene delvis brungule. Hodet er stort og bredt, skovlformet, med en svak innbuktning i midten foran. Pronotum er rektangulært, mye bredere enn langt, grovt og kraftig punktert. Dekkvingene er litt rundede med rader av grove punkter.

Levevis 
Disse billene lever trolig i møkk, men nesten ingenting er kjent med sikkerhet om biologien til denne arten, som er regnet som sjelden. De voksne billene er aktive i november og desember.

Utbredelse 
Arten er utbredt i midtre deler av Chile og Argentina.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 slekten Aphodius Illiger, 1798 (i vid forstand)
 underslekten (eller slekten) Acanthaphodius Schmidt, 1909 
 Aphodius (Acanthaphodius) bruchi Schmidt, 1909

Kilder 
 Nettside om arten

Eksterne lenker 
 

Gjødselbiller
Biller formelt beskrevet i 1909
Argentinas fauna
Chiles fauna
Dyr formelt beskrevet av Adolf Schmidt